
Gobierno di Aruba: 


PROME MINISTER TA WORDO HONRA CU E 

TITULO DI 'DOCTOR IN MEDICINE HONORIS 

CAUSA' PA XAVIER UNIVERSITV SCHOOL OF 
MEDICINE 


Prome Minister Evelyn Wever-Croes, e prome Prome Minister 
femenino di pais Aruba, desde cu a tuma liderazgo di nos 
pais, a demostra di por lidera pa pone nos pais fuerte riba pia 
atrobe. A lidera den tempo malo v den tempo hopi mas malo. 
Encontrando un pais cu retonan financiero v social hopi grandi. 
Y den e situacion aki, Prome Minister a have confronta cu un 
pandemia sin presidencia y a demostra su amor y capacidad 
pa lidera den un crisis mundial asina grandi 





Un ser feminino, un mama di famia y mama pa un pueblo cu 
tin su curason na e luga corecto, e bienestar di nos pais Aruba. 
Un ser feminino admirabel pa su pasenshi y determinacion pa 
guia nos pais den recuperacion total. Aruba henter a biba cada 
momento cu nos Prome Minister a para dilanti di pantaya pa 
no solamente anuncia cosnan no popular, pero mas ainda pa 
trece trankilidad den curason di grandi y chikito den un tempo 
cu hopi a descurasha pa e situacion cu Aruba y mundo a pasa 
aden cu Covid-19. 









Xavier Uni 


School af 


ilu 





Diasabra 14 di Augustus, Prome Minister Evelyn Wever-Croes 
awordo honra cu e titulo di 'Doctor in Medicine Honoris Causa' 
pa Xavier Universitv School of Medicine. E Universidad ta duna 
Prome Minister un reconocimento halto pa e liderazgo di nos 
pais v trabounan den enfrenta e pandemia di Covid-19. 








“Mi a acepta e honor aki den nomber di henter nos Gobierno y 
nos CrisisTeam, pasobra e ta un trabou di ekipo y sin e trabou 
duro di henter e ekipo nos no tin e pais aki ta recupera”. 


Gobierno di Aruba ta felicita Prome Minister cu e titulo aki y ta 
gradici Xavier University School of Medicine pa e honor aki. 


Mo ONLINE” 


Dialuna 16 Augustus 2021 





Prome Minister Evelyn Wever-Croes: 
Prome Minister ta encurasha cada studiante di Xavier 





HA VE yA 








BIA 
Diasabra 14 di augustus, Prome Minister a duna un discurso 
na e studiantenan di Xavier University School of Medicine cu 
a gradua na unda cu el a encurasha cada studiante pa haci 


tur esfuerso den nan biahe como profesional medico, pa ta un 
miho version di nan mes. 





'Gradua ta un gran logro. Algun di boso mester a supera 
obstaculonan na caminda, pa después, na momento cu boso 
tawata na punto pa crusa e linia di boso meta, e mundo a 
trastorna pa un pandemia global. Y esaki a haci boso papel 
den nos sociedad mas visibel cu cualkier otro momento 
di historia moderno. Esaki ta un momento importante den 
boso carera. Boso a yega asina leu pasobra boso tawata 
comprometi cu medicina. Boso ta comprometi pa ta e heroenan 
cu comunidadnan asina tanto tin mester awo mas cu nunca. 
Pero e compromiso aki no ta tur cos. Bira un docter kiermeen 
entrega un parti di boso mes na otro ser humano. Pa haci esaki, 
boso mester haci tur esfuerso pa tur dia ta e miho versión di 
boso mes”. 


Bisando esaki, Prome Minister den su discurso, a comparti 3 
pensamento cu nan cu a yud'e bira e miho versión di su mes 
cu e speransa cu esakinan por inspira cada studiante den e 
siguiente fase di nan biahe pa bira e miho versión di nan mes. 


Prome, bo trabou lo yena gran parti di bo bida y e unico manera 
pa ta satisfecho di berdad y haci un excelente trabou, ta pa 
haci loke bo ta kere den dje. Pa haci esaki ta importante pa 
haci loke bo ta stima y stima loke bo ta haci. 


Di dos, lidera cu empatia. E avancenan tecnologico y cientifico 
ta hibando e veld di medicina na halturanan nobo y esaki ta 
'great'. Pero manera tur otro profesion, medicina ta trata di ser 
humano. E aspecto humano di medicina ta loke ta conecta. Sea 
un lider of docter cu empatia, ta nifica pa tin un interes genuino 
pa e bida y sentimento di pashentnan. Asina nos ta conecta y 
crea un sentimento cu nos ta forma parti di e bienestar di un 
comunidad. 


Di tres, sea bo ta realisa of no, door di tuma un profesion den 
medicina of cuido di salud, bo a pone bo mes bou vigilancia; 
boso ta e guardiannan di nos planeta y di humanidad. Esaki 
ta un yamado special. Nos tur a siña cu circumstancianan por 
cambia di nochi pa mainta. Lo tin momentonan bon y lo tin 
momentonan dificil mientras boso carera ta avansa. Mantene 
bo focus y nunca lubida e razon pa cua boso a cuminsa e reto 
aki. 


University School of Medicine pa 














Prome Minister a finalisa su discurso felicitando tur studiante 
cu a gradua di Xavier University School of Medicine y ta desea 
nan exito den nan biahe como profesional medico, pa ta un 
miho version di nan mes. 

Prome Minister Evelyn Wever-Croes: 


REUNIONNAN DI STAKEHOLDERS EN 
CONEXION CU FORMACION DI GABINETE 
WEVER-CROES Il 


Pa e reunionnan cu Stakeholders pa dialuna 16 di augustus, 
a reuni cu 8 instancia den cuadro cu formacion di Gabinete 
Wever-Croes Il riba areanan di migracion, social y cultura. 


Formador Evelyn Wever-Croes, Lider di Partido Raiz Ursell 
Arends y ekiponan, a reuni dialuna mainta cu e organicacionnan 
cu ta representa ciudadanonan di Venezuela, Peru, China, 
Filipinas, India y Haiti cu ta bibando na Aruba. Cada organisacion 
a labora riba temanan di nan interes pa nan comunidadnan. 


Prome minister, den nomber di Gobierno di Aruba y di tur esnan 
na mesa di formacion, a expresa palabranan di convivencia 
den nomber di Gobierno di Aruba pa cu e teremoto devastador 
na Haiti den fin di siman y su efectonan expresando tambe na 
e comunidad Haitiano cu Aruba ta keda semper habri pa yuda. 
Un luna pasa nan a experencia e asesinato di nan presidente 
y awor apenas un luna despues un teremoto devastador. 


A tuma tambe e oportunidad pa felicita representantenan 
di e comunidad di India pa cu nan 75 afia di independencia 
diadomingo. 


Un punto cu a bin den casi tur e reunionnan aki ta e importancia 
pa alinea mas e trabou cu ta wordo haci na DPL y DIMAS pa 
loke ta trata permisonan. Esaki sigur lo ta un punto di atencion. 


“Importante pa remarca ta cu Aruba ta un pais na unda cu mas 
di 100 diferente nacionalidad ta biba hunto den paz y armonia. 
Esaki ta danki na esfuerso di tur e comunidadnan aki cu nos 
a logra desaroya nos economia. Na e momento aki debi na e 
pandemia a hafia un sla grandi pero tur ciudadano cu ta biba 
riba e pais aki cu un meta comun pa recuperacion economico, 
nos ta hiba nos pais dilanti un biaha mas”. 


Despues di e reunionnan cu e organisacionnan aki, a reuni cu 
SABA, Stichting Bejaarden Zorg Aruba. E reunion aki tabata 
uno hopi interesante y impactante. SABA ta trece padilanti e 
retonan cu nan tin awor y esunnan cu nan ta mira cu nan ta 
bay tin. E bon ta cu nan ta trece tambe dilanti loke nan ta 
kere cu e solucionnan ta. Tin biaha bo ta pensa cu placa ta 
e solucion den tur cos ya cu si tabata tin mas placa pa inverti 
den cuido di nos grandinan y salud en general, lo e por a 
yuda hopi. Pero nan a trece diferente idea y alternativa cu no 
necesariamente ta placa pero si ta trece un alivio pa e situacion 
cu nos ta aden aworaki. Nan tin un lista di espera hopi largo y 
e tin preocupacion di Gobierno. 





ì 
— 


E ultimo reunion di dialuna tabata cu Cas di Cultura. Gobierno 
ta reuniendo cu algun organisacion riba tereno cultural v den 
esaki nos unico teatro ta Cas di Cultura. Nan a trece nan 
visionnan pa hiba Cas di Cultura na e siguiente nivel 


'Mester bisa cu tur tabata reunionnan cu a bay basta extenso 
cu hopi informacion. Nos ta gradici cada un pa trece nan 
puntonan padilanti. Mi ta bisa nan si di comienso cu nos no ta 
invita nan aworaki pa tin solucion pa nan retonan sino pa nos 
scucha nan y despues ora tin un minister apunta riba diferente 
tereno e minister encarga cu cultura lo atende cu e temanan 
aki y purba yega na un solucion”, Prome Minister a duna di 
conoce. 


Na final di e reunionnan, representantenan a duna un 
declaracion na prensa. Esnan cu a haci esaki ta: Luis Zaraga di 
Fundacion Venearuba Solidaria. Guillermo Salinas di Fundacion 
Fiestas Patrias Peruanos na Aruba. Amy Henriquez-Mendez di 
Asociacion Filipino. Jonel Duperrier Esperance di Asociacion di 
Haiti. Suzy Vrolijk di Stichting Algemene Bejaardenzorg Aruba 
y Vicky Arends di Cas di Cultura. 





MINISTER XIOMARA MADURO 

DEN NOMBER DI MINISTERIO DI CULTURA V 
DEPARTAMENTO DI CULTURA ARUBA 
UN TRIBUTO NA NOS GRAN BALUARTE 
CULTURAL V GRAN COLEGA 


Biografia di Ricaldo Cado Van der Biezen 


30 october 1958 - 


Ricaldo Cado Van der Biezen a nace na Aruba riba 30 di 
october 1958 na Spaans Lagoen # 81-L , ultimo biba Koyari # 
y casa cu sra. Maria van der Biezen-Ridderstaat d.f.m. 


Y iu di Petronilia Ninita Van der Biezen-Henricus d.f.m. y Rafaël 
Van der Biezen d.f.m., miho conoci como Fai.. un famia di 3 
viu. Cado ta e mayor di e tresnan, sigui pa Yolanda Croes-Van 
der Biezen d.f.m. y esun mas chikito di famia tabata Rigoberto 
Van der Biezen, miho conoci como Rigo d.f.m 


Su subrino/subrinanan: Yoally Croes y famia, Yoanny y Yovanna 
Croes y famia, y Yovanny Croes 


Cado a bay scol basico, y despues a sigui LTS na John F. 
Kennedy School. E tempo aya e scol di ofishi. 


Su parti laboral ta como lo siguiente: 

È 10 april 1979 ela a cuminsa na WEB N.V. 

ġ 1993 ora WEB NV. a privatisa, Ela bav Task force di 
Directie Onderwijs te cu 1995. 

. 1995 - 1997 tabata tin inkrimpring y ela bay cas. 

7 7 di mei 1997 ela cuminsa traha na Inistituto di Cultura 
Aruba como onderhoudsmedewerker 

. Cu reorganisatie di Instituto di Cultura Aruba pa Directie 
Cultuur Aruba su funcion a bira Medewerker Facilitaire Zaken. 
. 10 di april 2004 - ela cumpli 25 aña den servicio di 
Gobierno di Aruba. 

é 10 di april 2009 - 30 aña den servicio di Gobierno di 
Aruba. 

. 10 di april 2014 - 35 aña di servicio di Gobierno di Aruba. 
. 1 juli 2016 - El a tuma su VUT. 

Den proyectonan unda ela wordo gradici pa su labor y 
colaboracion ta: 

Padu del Caribe 90 aña 

2000 CCDN 

2011 Koningkrijksspelen y 25 aña KPA 


8 augustus 2021 














2013 Dera Gav 
2015 Comision Bernadina Growell (sept) . 


Cado su parti cultural folklorico: 

Cado a funda Tipico Nos Hubentud di Pos Chiquito mas o 
menos na fin di añanan 70 y na comienso di añanan 80... Nan 
tabata toca na eventonan social, cultural y tambe pa e sector 
turistico na Holiday Inn Hotel promoviendo nos musica tipico 
local. Por menciona tambe cu e tipico aki tabata acompaña un 
grupo di baile na Holiday Inn Hotel mes... Entre e bailadonan 
nos ta corda sra. Miekey Gravenhorst y sr. Romulo Fingal, 
kendenan tabata e bailadonan estrea den e tempo ey. 


Despues cu e Tipico Nos Hubentud di Pos Chiquito a sigui 
desaroya y a participa den un festival di mandolin, organisa pa 
Sr. Chua Farro na Hofi Seroe Janchi. Aki ta unda e resultado di 
e festival di 18 di juli 1982 a resulta den Ricaldo Cado Van der 
Biezen como e Ganado absoluto di e Festival di Mandolin, sr. 
Ricky Kock como sub campeon di e Festival y na di tercer luga 
sr. Tino Ruiz. Na e festival aki tabatin un total di 32 participante 
musico cu ta domina su mandolin. 

Continuacion UN TRIBUTO NA NOS GRAN BALUARTE.... 


Na mesun aña riba 12 di September 1982, Sr. Chua Farro a 
organisa un Festival Antiano di Compentencia di Mandolin na 
Hofi Seroe Janchi. Na unda Tipico Santa Rosa a bini representa 
nos isla ruman Curagao y e resultado di e festival ey, Sr. Tino 
Ruiz a sali na di prome luga y acompaña pa Los Pimentosos y 
na di dos luga a sali sr. Freddy Domicilia acompaña pa Tipico 
Santa Rosa di Curagao y na di tres luga a Sali Sr. Ricaldo 
Cado Van der Biezen na di tercer luga y acompaña pa Tipico 
Nos Hubentud di Pos Chiquito. Un total di 5 participante tabatin 
den e Festival Antiano di Mandolin. 


Na 1984 Ricaldo Cado Van der Biezen a uni cu Tipico Los 
Genios di Piedra Plat y esaki tabata di corto tempo. Pa 
despues a tuma luga un fusion entre Tipico Nos Hubentud 
di Pos Chiquito cu Tipico Los Genios di Piedra Plat. For di e 
fusion aki nos por menciona e formacion di Tipico Ola Tropical. 
Pa ser exacto riba e fecha di 15 di maart 1986, Tipico Ola 
Tropical a keda funda. Na unda cu Cado van der Biezen tabata e 
manager y Ricky Kock tabata e director musical. Integrantenan 
di Tipico Ola Tropical tabata riba timbal sr. Pierre Albert, guitara 
tre ta sr. Armando Koolman, Cuatro ta Sr. Nelson Dubero, riba 
baho sr. Rudy Thiel y sr. Ricky Kock riba Mandolin y Fio y 
Cado tabata riba Mandolin y Congas. 


Tipico Ola Tropical: 

E Tipico Ola Tropical a start sali despues di basta ensaño y 
preparacion pa e lansamento di e prome Cassette Musical 
Ola Tropical. Despues di e lansamento di Cassette Tipico Ola 
Tropical a graba un disco 45 Rpm cu e piesa musical di Fiesta 
di San Juan, dera gay na 1987. Cu riba dia 16 di juni 1987 a 
ser entrega na Minister di Cultura di e tempo ey Sr. mr. Mito 
Croes d.f.m. E aña ey riba 24 di juni e piesa aki di Fiesta di San 
Juan, dera gay a resona na tur radio emisora di Aruba. 


Na mesun aña di 1987 riba dia 7 di december Tipico Ola 
Tropical a lansa su prome LP titula 'Cu Nos Burico' y tambe 
tabata e nomber di e piesa ritmo tumba componi pa sr. Cado 
Van der Biezen. Algo peculiar di e piesa aki pa esnan cu ta 
corda ainda tabata e grito di un burico haci como efecto riba e 
fio di Ricki Kock. 


Na 1987 Tipico Ola Tropical a participa na e Festival di Dande 
y Tipico di sr. Harry Croes y a sali na prome luga den e seccion 
Tipico cu e piesa “Cu Nos Burico'. E diasabra anochi aki Sr. 
Cado Van der Biezen ta ricibi e premio for di man di e director 
di Instituto di Cultura Aruba sr. Leo Tromp d.f.m.. 

Riba diamars 29 december 1987 Tipico Ola Tropical ta sali 
nomina como e miho agrupacion tipico di Aruba den e Premio 
Mo Tito y Rufo Wever cu e tempo ey tabata dedica na sr. Jossy 
Brokke Junior. 


Na 1988 e grupo Tipico Ola Tropical a lansa nan di dos LP 
titula ‘Mi Sombre' 

Na 1988 ora cu Sr. Harry Croes a bini cu e premio di propio 
composicion pa prome biaha den e Festival di Dande, akli 
Ricaldo Cado Van der Biezen a gana e premio na prome luga 
di propio composicion cu e piesa titula ‘Ban Ban Canta Hunto', 
un tumba. Premio cu a ser entrega door di Sr. Leo Tromp, 
director di Instituto di Cultura Aruba na Sr. Cado van der Biezen. 


Na 1988 y 1989 e agrupacion Ola Tropical a bolbe gana e premio 
Mo Tito y Rufo Wever como miho agrupacion musical tipico 








bou direccion di sr. Cado Van der Biezen. Cu integrantenan 
Alberto Kock riba percusion y Stanley Dabian riba cuarta. 

Na 1989 Tipico Ola Tropical a biaha pa Francia pa respresenta 
Aruba hunto cu e grupo di Baile Teatro di Danza Arubano 
b.d.d. Sra. Diana Antonette na e famoso ‘Festival Catorce de 
Juliette Le Monde Folklor', un festival mundial di folklore cu un 
duracion un luna largo. 


Mesun afia na 1989 Ola Tropical a participa na e prome festival 
‘Un Canto pa Aruba' organisa pa sr. Joochi Bislik riba e tereno 
di Feria na Santa Cruz, caminda a compafia sra. Eileen Croes 
cu e piesa ‘Aruba Noble Patria’ y a gana e dos premionan 
maximo cu ta Ganado absoluto y Prome luga piesa Tipico. 


Ola Tropical tabata un agrupacion tipico hopi popular, nan a bay 
representa Aruba na varios pais, entre nan Miami, Venezuela, 
Francia, Merca, Corsou, Boneiro, Hulanda y tambe cu hopi 
presentacionnan local, tanto na hotel, Bonbini Festival, e Fiesta 
di San Juan pa hopi afia na Club Sport Boys, Festivalnan di 
Canto dedica na nos Himno y Bandera, Festivalnan di Dande. 


“an 

Continuacion UN TRIBUTO NA NOS GRAN BALUARTE.... 


Na 2006 Tipico Ola Tropical a lansa un produccion den un disco 
compacto cual tabata e ultimo produccion di e agrupacion aki.. 
E disco compacto aki tabata titula ‘Pais yen di Amor’... Otro 
parti peculiar den e disco compacto aki ta cu tin e bos di sr 
Gilberto F. Betico Croes den e piesa ‘Pais yen di Amor', un 
waltsz. 

Esaki ta un parti chikito di e Tipico Ola Tropical, pasobra e lista 
ta hopi largo. 


Info general di Cado: 

Nos colega Ricaldo van der Biezen, miho conoci como Cado 
a toca den varios agrupacion musical manera Tipico Nos 
Hubentud di Pos Chiquito, Los Genios di Piedra Plat, Ola 
Tropical, Grupo Cakiña di ICA prome cu sr. Albi Navas, dirigente, 
saxofonista, docente di canto, sigui Grupo Cakiña hunto cu 
Vale Croes d.f.m., ultimo Grupo Cakiña cu Chencho Kelly, 
Grupo Alma Folklorico, Brisa Tropical, Zjilea hunto cu Chencho 
Kelly, y varios agrupacion mas. Cado ta cantante, musico, y 
compositor, kende tambe a toca varios aña cu Grupo Cakiña 
di ICA na tur nos proyecto di Fiesta di San Juan, dera gay na 
schoolnan y Cas di Cultura for di aña 2003. Cu su grupo Ola 
Tropical el a toca hopi aña mes durante celebracion di Fiesta 
di San Juan na Club Sport Boys na Angochi. Cu Ola Tropical 
y varios otro agrupacion tipico el a toca tanto den Festival un 
canto na Aruba su Himno y Bandera y di Dande. 


Cado ta un artesano tambe y kende tabata traha e caha di 
orgel miniatura nan y otro obranan artisanal. 

Di 2012, Cado a cuminsa train cu Brisa Tropical, un grupo 
tipico. El a duna masha hopi presentacion hopi contento 
semper. Pasobra e semper tabata un persona alegre. Na 
Centro di Bario Brazil el a toca den festivalnan di Dande y 
tambe esunnan dedica na nos Mama di Cultura. 


Ultimo festival cu Cado a toca tabata: E Cancion di Caya den 
Paradanan Cultural cu Tipico Brisa Tropical riba caminda. 
Tres (3) biaha el a bay Bonaire cu Tipico Brisa Tropical pa 
representa Aruba. Y el a pasa paranda cu Ricky Kock di Cas 
pa Cas algun biaha. 


Ki bunita e mandolin a zona na hopi fiesta di famia. 

Na acividad y celebracionnan su bos tambe a resona na 
Bonbini Festival, Cado y Tipico Brisa ki Alegria hopi turista a 
scucha y gosa di Aruba su musica atraves dje. 
Presentacionnan na Carubbean Festival na San Nicolaas den 
Caya y cuanto hende y turista tabata para scucha y baila riba 
ritmo y e bon canta di Cado. E ultimo toca cu Cado a scucha 
tabata dia cu Ricky Kock bishit'e, e anochi ey e no por ta toca 
pa otronan scuch'e. 


Dios a mira Cado carga su momento di malesa y Papa Dios a 
manda busk'e pa libre di su dolornan cu e momento dificl ey 
tabata causa. 

Grupo Brisa Tropical a perde un bon musico y cantante. 
Cado su amor pa cultura, musica tipico y folklore tabata 
inmenso. Esey tabata locual cu semper el a cuida manera 
un Tesoro Nacional. E tin un trayectoria hopi largo mes den 
e mundo di musica y recuerdonan bunita lo keda graba den 
curason y mente di hopi persona na Aruba y di tur esnan cu a 
stim'e. 


Un colega cu hopi a stim'e tambe y siña aprecia. 


Aruba su cultura y e musica folklore ta perde un di su maximo 
exponente. 


Departamento di Cultura Aruba ta di luto y conmovi cu su 
partida. Awor Cado ta bay forma parti di e orkesta tipico 
celestial di nos Señor. 


Danki Ricaldo Cado van der Biezen pa tur loke cu a haci, 
dedica y promove nos cultura tanto internacionalmente como 
local den comunidad di Aruba. 

Cu Cado sosega na paz den Reino Celestial. 

Continuacion UN TRIBUTO NA NOS GRAN BALUARTE.... 























MINISTER DANGUI ODUBER 

Minister Dangui Oduber: 


CASONAN TA SUBIENDO, HOSPITALISACION 
TA SUBIENDO 


Nos mester sigui vacuna 


Actualmente nos pais ta experenciando un subida exponencial 
di casonan di Covid-19 (variante delta). E situacion ta uno 
preocupante caminda nos a surpasa mas di 1000 caso activo. 
Nos a demostra cu como pais nos a logra maneha v baha e 
casonan activo ora nos a uni, sigui regla v mantene nos mes 
na protocolnan. 


Un biaha mas covid-19 ta pone nos tur na prueba. Aruba 
tawata bavendo bon, casonan tawata abou v nos tawata den 
pleno recuperacion di nos turismo. 

Den luna di juli 2021 nos a vega mas di 100.000 turista. Esaki 
ta algo excepcional den un anja di pandemia. Economia a 
cuminsa pick up, oportunidadnan nobo a presenta pa hopi y 
esaki ta vudando nos. 


E variante delta no ta vega na un bon momento pero ta un 
realidad cu nos mester deal cune V nos ta convenci cu nos 
lo sa di sali padilanti. Gobierno ta haciendo su parti pa cuida 
salud di nos hendenan v na mes momento purba mantene e 
balansa entre salud v economia. E no ta algo facil pa haci v 
ta rekeri esfuerzo di no solamente gobierno sino di cada un 
ciudadano pa nos por sali for di e situacion cu e aumento di 
casonan di e variante delta ta pone nos. E ultimo simanan tin 
varios cancelacion di turistanan. 


Di ora e vacuna a yega Aruba nos a pone hopi enfasis riba e 
importancia pa tur hende tuma e vacuna. Nos ta mira awe con 
e vacuna ta dunando resultado. Esnan cu ta wordo hopsitalisa 
mayoria di nan (88%) no ta vacuna. Esnan cu a tuma e vacuna 
por wordo contagia pero e vacuna ta ofrece e proteccion 
necesario. Vacuna no ta algo nobo. Pa anjas nan tin varios 
vacuna cu a yuda combati diferente virus y e vacuna aki tambe 
a wordo disenja pa nos por contrala y combati Covid-19. 





HOSPITAL ADMISSIONS AND DEATHS 


ra ce mean V atnan Vota an A) oi da ww 

Nos a bisa desde un principio cu nos no ta obliga ningun hende 
tume pero si ta recomenda awor mas cu nunca pa mas hende 
tuma esaki. No tin otro solucion awor aki cu ta e vacuna. E 
data cu tin disponibel ta demostra cu e vacuna ta yuda proteha 
esnan cu a tume. E grafico aki ta ilustra con importante e 
vacuna ta. No ta cuestion di forza of obliga ningun hende pa 
tume pero e data ta demostra e realidad. 


84% di esnan hospitalisa NO ta vacuna 
93% di esnan den ICU NO ta vacuna. 


Ban cuida nos mes y ta consiente di e importancia di e vacuna 
pa nos por logra sali di e situacion aki.Bai vacuna si ainda bo 
no a hacie. 


Nos tur tin e deseo pa nos por sigui biba normal. Pa nos por 
yega eynan nos mester vacuna mas hende na Aruba. Como 
minister encarga cu salud nos ta urgi tur esnan cu pa un motibo 
of otro ainda ta duda den e vacuna, pa bai vacuna. 

Directie 
Financiċn 


HERINNERING AAN ALLE LEVERANCIERS 
VAN LAND ARUBA 5 augustus 2021 


Inleveren facturen uit 2020 samen met inkooporders vóór 1 september 20211 

De Directie Financiën van het Land Aruba verzoekt hierbij wederom vriendelijk doch dringend aan alle 
leveranciers om facturen voor de leveringen gedaan in 2020 aan het Land samen met de inkooporders 
(bestelbon) bij de bestellende dienst in te leveren voor goedkeuring voor de uitbetaling. De bestellende dienst 
zal na ontvangst, de facturen controleren en goedkeuren en de goedgekeurde facturen aan de Directie 
Financiën binnen 5 werkdagen aanbieden voor de betaalbaarstelling. Facturen uit 2020 die ná 1 september 
2021 zijn ingeleverd, zijn verjaard op grond van artikel 33, eerste lid van de Comptabiliteitsverordening 1989. 


Volledig ingevulde facturen aub 

Alle goed te keuren/goedgekeurde facturen moeten ook zijn voorzien van DIMP-persoonsnummer, uniek 
factuumummer, factuurdatum, banknummer, naam van de bank zodat het betaalbaarstellingsproces geen 
vertraging oploopt. 






Directeur Diredtie Financiën, 


. Werleman 

Reintroduccion di Medidanan 











ORA DI CERA 


12:00 a.m. - 6:00 a.m. 





A TAPABOCA 


Uzo di tapaboca ta obliga, 
den tur establecimento, 
induiendo gym y school. 





IET GEBIEDSVERBOD 





Prohibicion pa aglomera riba 
area publico: Parking lot, 
beach entre 12:00 - 6:00 am. 





BEBIDANAN 
ALCOHOLICO 


Uzo di alcohol riba propiedad 
publico ta keda prohibi 
henter dia. 








Scolnan ta habri 1 di 
september cu excepcion di 
scolnan cu por habri online y 
crèche. 


ENCUENTRO 


"+ SOCIAL NA CAS 





Entretenimento di grupo 
musical den fiestanan priva 
NO ta permiti. Solamente ta 
permiti musica di 
background y maximo un 
musico, NO ta permiti 
bailamento. 


5 ESTABLESIMENTO 


NOCTURNO 





Entretenimento di grupo 
musical den establesimento 
nocturno NO ta permiti. 
Solamente ta permiti musica 
di background y maximo 1 
musico, NO ta permiti 
bailamento. 








a. PA HACI CITA PA VACUNA 


Aruba Health App + www.dvg.aw + Tel. 280-0101 of 522-4200 











XU 


la 


www.arubacovid19.org 











wr = 
WS) -@NLINE 


Dialuna 16 Augustus 2021 





Departamento di Salud Publico: 
UPDATE 16 DI AUGUSTUS 2021 


Segun resumen di awe 112 persona a recupera y un total di 
56 caso nobo di COVID-19 a keda registra cual 3 ta turista 
y 53 ta residente. E cifranan aki ta representa un ‘Positivity 
rate' bou di nos residentenan di 29%. Cantidad di casonan 
activo di COVID-19 pa awe ta 1026 y cantidad di fayecidonan 
relaciona cu COVID-19 a aumenta na 121 cu fayecimento di 2 
residente riba edad di 75 aña di cual ningun di 2 tawata vacuna. 


Datos di COVID ta ilustra subida di casonan nobo cu un 
average semanal di 119 caso pa dia y un average di 'positivitv 
rate' semanal di 29% pa dia. 


Hospital tin actualmente 59 persona interna cu COVID di cual 
6 ta den ICU na Aruba y 8 den ICU na Colombia, 41 riba piso 
general y 1 riba piso di maternidad (hende muher na estado). 


Condolencia y forsa na famia di e fayecidonan. 







16/8/2021. TOTAL RESIDENTE NO-RESIDENTE 


Casonan Nobo 





56 53 3 





Aue 1026 919 107 
12259 11149 1110 
Positivo 13406 12187 1219 


119 2 





HABITONAN PA KEDA 


121 





FOON 


a Gek 


Keda activo ta bon pa bo salud! 


Actividad fisico regular ta beneficia curpa y mente. Por reduci pre- 
sion halto y e riesgo di malesanan cardiaco, ta preveni hersen- 
bloeding y ta yuda combati obesidad, entre otro. Tambe ta desa- 
roya e forsa dí e weso y musculonan; y ta aumenta e ekilibrio, e 
flexibilidad y e condicion fisico. Den e tempo di pandemia aki, ta 
hopi importante pa keda activo, pa asina mantene mente y curpa 
saludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto pa 
proteha bo y evita transmision. Ban uza tur e hermentnan cu nos 
tin pa caba cu e virus aki na nos isla! 


SHINES 














Uza tapa boca 
paden di tur luga 


Mantene 1.5M 
minimo di distancia 

è, dirigi ‘Havexito 

mester pasa den” 
trabou duro 

-cu dedicacion y 
/ determinacion 
“nos ta logra e - 
7 aio ku nos: 
pe opone- 


ser Wever: des 


ISLA ONLI 


NOTICIA DI GOBIERNO 





